பண்டங்கள் அல்லது மாற்றுமுறைகள் ‘ பதிலிகள் ’ ( Substitutes ) என்று அழைக்கப்படுகின்றன. 6. விருப்பங்கள் நேரத்தால் , இடத்தால் , மனிதனுக்கு தகுந்தாற்போல் மாற்றக்கூடியவை விருப்பங்கள் நிலையான தன்மை உடையன அல்ல. அவை இடம் , காலம் , மனிதர்களுக்குத் தகுந்தாற்போல் மாறக்கூடியவை. குளிர்காலத்தில் நாம் சூடான பானமும் , கோடைகாலத்தில் குளிர்ச்சியான பானமும் அருந்த விரும்புகின்றோம். இங்கிலாந்தில் உள்ள மக்கள் கம்பளி ஆடைகள் , மற்றும் மழைநீர் புகாத மேற்சட்டைகளை விரும்புகிறார்கள். இந்திய மக்கள் பருத்தி ஆடையை அணிய விரும்புகின்றனர்.